ประจำเดือนขาดไป 35 วัน หลังจากนั้นประจำเดือนมาได้ 3 วัน มีปริมาณน้อยมากกว่าปกติที่เคยมา ปกติมา5-6 วัน หลังหมดประจำเดือนมีตกขาวมาทันที อยากทราบว่าใช่เลือดล้างหน้าเด็กหรือป่าว โดนส่วนตัวทานยาคุมฉุกเฉินทุกเดือน แต่ได้หยุดการกินยาคุมไปแล้ว2เดือน มีโอกาสท้องมั่ยค่ะ
สวัสดีค่ะ หากมีเพศสัมพันธ์บ่อยๆ ไม่ควรใช้ยาคุมฉุกเฉินเป็นประจำ เพราะจะทำให้รังไข่ทำงานผิดปกติได้ ซึ่งทำให้เกิดเลือดออกผิดปกติ รวมถึงมีประจำเดือนมาผิดปกติด้วยดังนั้น การที่ประจำเดือนมาช้ากว่ากำหนด ก็น่าจะเกิดจากผลของยาคุมฉุกเฉินได้สำหรับเลือดล้างหน้าเด็กนั้น มักมีปริมาณเพียงเล็กน้อย และมาเพียง 1-2 วัน ดังนั้น หากเลือดออกนาน 3 วัน ก็ไม่น่าใช่เลือดล้างหน้าเด็กส่วนตกขาวที่ออกมา หากไม่ได้มีกลิ่นเหม็น ไม่มีแสบหรือคันช่องคลอด ก็ถือเป็นตกขาวที่ปกติดีค่ะยาคุมฉุกเฉินนั้น ถือว่ามีประสิทธิภาพปานกลางในการป้องกันการตั้งครรภ์ โดยจะช่วยป้องกันการตั้งครรภ์ได้ประมาณ 58%-95% ดังนั้น หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่า เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น ซึ่งจะช่วยป้องกันได้มากกว่า 99% ค่ะ